આ દરમિયાન ગુરુવારથી શરૂ થઈ રહેલી અમરનાથ યાત્રા માટે તૈયારી પૂરી કરી લેવાઈ છે. જમ્મુમાં યાત્રાના આધાર શિબિર ભગવતી નગરથી લઈને બાબા બર્ફાનીની મુખ્ય ગુફા સુધી વહીવટી તંત્ર, પોલીસ અને કેન્દ્રિય એજન્સીઓએ મુસાફરોને સગવડ પૂરી પાડવા માટે ફુલપ્રૂફ પ્લાન તૈયાર કર્યો છે. તે સાથે જ યાત્રા દરમિયાન લોકોની સુરક્ષા માટે કેન્દ્રિય એજન્સીઓ, સેના અને રાજ્ય પોલીસના જવાનોને જવાબદારી આપવાનું કામ શરૂ કરી દેવાયું છે. તે ઉપરાંત પહેલી વખત એનએસજી કમાન્ડોને પણ સુરક્ષા માટે તૈનાત કરવામાં આવ્યા છે.